रिटर्निंग अफसर ने उम्मीदवारों को दी वोटों की गिनती सबंधी जानकारी
विधानसभाहल्का खरड़-52 के वोटों की गिनती करने के लिए उम्मीदवारों को जानकारी देने के लिए हुई बैठक की अध्यक्षता रिटर्निग अफसर कम एसडीएम खरड़ अमनिंदर कौर बराड़ ने की। इस अवसर पर उन्होने उम्मीदवारों तथा उनके प्रतिनिधियों को बताया कि चुनाव आयोग की हिदायतों अनुसार 11 मार्च को जिला प्रबंधकीय कंपलेक्स मोहाली के कमरा नंबर 504,तीसरी मंजिल पर खरड़ हल्के की वोटों की गिनती का काम सुबह 8 बजे शुरू होगा तथा सभी उम्मीदवार तथा उम्मीदवारों द्वारा नियुक्त किए गए एजेंट 7 बजे वहां अपने पहचान पत्र लेकर पहुंच जायेगें। उन्होने कहा कि बिना पहचान पत्र किसी को भी अंदर नही आने दिया जाएगा। उन्होंने कहा कि जिस एजेंट को जो टेबल अलाट किया जायेगा, वह एजेंट उसी टेबल पर बैठेगा और इस हल्के की गिनती के लिये कुल 14 टेबल लगाए जाएंगे। इन पर एक अधिकारी,एक कर्मचारी, एक माईक्रो अॉब्जर्बर तैनात होगा और पूरे हाल की वीडियोग्राफी भी होगी। उन्हाँने कहा कि जो कर्मचारी स्ट्रांग रूम से गिनती हाल तक ईवीएम मशीनों को लेकर आयेगे, उनकी भी वीडियोग्राफी होगी। उन्होंने कहा कि हर राऊंड का नतीजा चुनाव आॅब्जर्बर के हस्ताक्षरों के बाद ही डिस्पले बोर्ड पर दिखाया जायेगा। उन्होंने कहा कि गिनती हाल में मोबाइल फोन लेकर जाने पर भी पूरी पाबंदी होगी। रिटर्निग अफसर ने आगे कहा कि गिनती का काम शुरू करने से पहले पोस्टल बैल्ट पेपर नोडल अफसर हरिंदरजीत सिंह के नेतृत्व में गिनती हाल में एक टेबल पर गिनी जाएंगी।
hin_Deva hin_Deva